open-index/open-wikipedia-markdown huggingface dataset:
Βρυσάκι Ημαθίας

Το **Βρυσάκι** είναι οικισμός της Κεντρικής Μακεδονίας στην Περιφερειακή Ενότητα Ημαθίας.

## Γεωγραφικά - ιστορικά στοιχεία
Το Βρυσάκι βρίσκεται κοντά στα όρια με την Περιφερειακή Ενότητα Πέλλας, στην πεδιάδα του Αλιάκμονα και βόρεια του ποταμού σε υψόμετρο 14 μέτρα. Το χωριό απέχει περίπου 4 χλμ. Ν.-ΝΔ. από τη Αλεξάνδρεια (έδρα του δήμου), 23 χλμ. Ν. από τα Γιαννιτσά και 54 χλμ. Δ. από την Θεσσαλονίκη (μέσω Χαλκηδόνας) ενώ στη νότια άκρη του χωριού περνάει η ΕΟ Αλεξάνδρειας - Κοζάνης. Η παλιά του ονομασία, στην Τουρκοκρατία είναι *Ρέσιανη* ή *Ρέσαινη* ή *Ρέσενα* ενώ η σημερινή της οφείλεται στην πέτρινη βρύση που υπήρχε στην διασταύρωση για το Νησί. Πολιούχος ναός είναι η εκκλησία της Κοιμήσεως της Θεοτόκου που υπάγεται στην Ιερά Μητρόπολη Ναούσης, Βεροίας και Καμπανίας.

Αναφέρεται από την περίοδο της τουρκοκρατίας και ήταν στα νότια της λίμνης – βάλτου των Γιαννιτσών η οποία αποξηράνθηκε το 1932 - 1936 ενώ ιστορικά συμπεριλαμβάνεται στα χωριά της περιοχής του Ρουμλουκίου. Ο Alexander Sinve (στο βιβλίο *"Les Grecs de l' Empire Ottoman. Etude Statistique et Ethnographique"*) το 1878 έγραψε ότι 108 Έλληνες ζούσαν στη Ρέσιανη της Επισκοπής Καμπανίας*.*

## Διοικητικά - πληθυσμιακά στοιχεία
Το Βρυσάκι αναφέρεται επίσημα, μετά τους Βαλκανικούς Πολέμους και την απελευθέρωση της Μακεδονίας, το 1918 με την ονομασία από την τουρκοκρατία ως *Ρέσιανη* να προσαρτάται στην τότε κοινότητα Νησίου. Το 1927 με το ΦΕΚ 179Α - 30/08/1927 μετονομάστηκε σε Βρυσάκι και το 1950 με το ΦΕΚ 155Α - 15/07/1950 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Βρυσακίου η οποία υπάγεται στη Δημοτική Ενότητα Αλεξάνδρειας του Δήμου Αλεξάνδρειας ενώ σύμφωνα με την απογραφή του 2011 απογράφησαν 669 κάτοικοι.

Οι απογραφές πληθυσμού μετά τον Β' Παγκόσμιο Πόλεμο είναι:

## Προσωπικότητες
* Γεώργιος Σκαρλάτος, λόγιος του 18ου αιώνα

## Αθλητισμός
Το Βρυσάκι είναι η έδρα του *ΠΑΟΚ Αλεξάνδρειας* που ιδρύθηκε το 1993. Από το 1993 αγωνιζόταν στις τοπικές κατηγορίες του νομού Ημαθίας. Το 1996 τερμάτισε στην 1η θέση της Γ΄ Κατηγορίας, το 1997 τερμάτισε στην 1η θέση στην Β΄ Κατηγορία και το 1998 τερμάτισε στην 8η. Το 2006 τερμάτισε στην 14η θέση στην Α΄ Κατηγορία και υποβιβάστηκε στην Β΄Κατηγορία. Το 2011 τερμάτισε στην 1η θέση της Α1 ΕΠΣ Ημαθίας και κέρδισε την άνοδο στην Δ΄ Εθνική, αλλά την επόμενη χρονιά τερμάτισε στην 10η θέση και υποβιβάστηκε στην Α1 ΕΠΣ Ημαθίας. Την περίοδο 2013-14 τερμάτισε πρώτη στην Α1 ΕΠΣ Ημαθίας, ενώ ήταν φιναλίστ του κυπέλλου ΕΠΣ Ημαθίας το 2014 και το 2015, χάνοντας από  την ΑΕ Καψόχωρας 1-2 και ΦΑΣ Νάουσα 2-0 αντίστοιχα.

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας
Stadium Arcadium

Το **Stadium Arcadium** είναι το ένατο άλμπουμ του αμερικάνικου ροκ συγκροτήματος           
Red Hot Chili Peppers.Το άλμπουμ κυκλοφόρησε στις 6 Μαΐου 2006 από την Warner Bros. Records. Το άλμπουμ περιείχε 5 σινγκλ:  "Dani California", "Tell Me Baby", "Snow (Hey Oh)",
"Desecration Smile", και"Hump de Bump". θεωρείται από τα πιο πετυχημένα τους άλμπουμ αφού στα 
βραβεία Γκράμι 2007 κέρδισε σε 5 από τις 7 υποψηφιότητες.Παραγωγός ήταν ο Ρικ Ρούμπιν. Επειδή το συγκρότημα είχε μαζέψει πολύ υλικό αποφασίστηκε το άλμπουμ να είναι διπλό,με συνολική διάρκεια 122 λεπτά. Ο ένας δίσκος θα ονομαζόταν Jupiter (Δίας) και ο άλλος Mars (Άρης). Επίσης τα b-side των singles ονομάστηκαν Venus (Αφροδίτη). Η ηχογράφηση έγινε,όπως και στο Blood Sugar Sex Magik,στην έπαυλη που είχε αγοράσει ο Ρικ Ρούμπιν,την περίφημη The Mansion.Ήταν το τελευταίο άλμπουμ των Red Hot Chili Peppers με κιθαρίστα τον John Frusciante που έφυγε ειρηνικά από το συγκρότημα το 2009.

## Τραγούδια

**Jupiter**

**Mars**

**Venus** (b-sides)

* To άλμπουμ κυκλοφόρησε σε ένα limited edition 3D box set μαζί με ένα βιβλίο 28 σελίδων, μια βελούδινη τσάντα με μπίλιες, μια ξύλινη σβούρα, ένα σημειωματάριο και τέσσερα σημειώματα, ένα από κάθε μέλος της μπάντας. Επίσης περιείχε ένα DVD με το μουσικό βίντεο του "Dani California" , αναλυτικές περιγραφές κάθε τραγουδιού από τη μπάντα και το making-of του "Dani California". Το box set έχει πια εξαντληθεί. Το 2007, το box set κέρδισε το Grammy Award for Best Boxed or Special Limited Edition Package.

## Συντελεστές
* Flea – μπάσο, φωνητικά, τρομπέτα
* John Frusciante – κιθάρα, φωνητικά, αρμόνιο
* Anthony Kiedis – φωνή
* Chad Smith – ντραμς, κρουστά
* Natalie Baber, Mylissa Hoffman, Alexis Izenstark, Spencer Izenstark, Dylan Lerner, Kyle Lerner, Gabrielle Mosbe, Monique Mosbe, Sophia Mosbe, Isabella Shmelev, Landen Starman, Wyatt Starkman – φωνητικά στο "We Believe"
* Michael Bolger – τρομπόνι στο "Turn It Again"
* Lenny Castro – κρουστά
* Paulinho da Costa – κρουστά
* Richard Dodd – τσέλο στο "She Looks to Me"
* Emily Kokal – φωνητικά χορωδίας στο "Desecration Smile"
* Billy Preston – clavinet στο "Warlocks"
* Omar Rodríguez-López – σόλο κιθάρας στο "Especially in Michigan"
* Brad Warnaar – γαλλικό κόρνο on "Stadium Arcadium"
* Steve Hoffman – mastering (βινύλιο)
* Vlado Meller – mastering (CD)
* Rick Rubin – παραγωγός
* Andrew Scheps – μίξινγκ, μηχανικός
* Dana Nielsen - μηχανικός
* Ryan Hewitt – μίξινγκ, μηχανικός
* Shane Jackson – βοηθός φωτογραφίας
* Gus Van Sant – καλλιτεχνική διεύθυνση

## Θέσεις στα τσαρτς

***Επίσημη κυκλοφορία: [[6 Μαΐου]] [[2006]]***

## Παραπομπές


Κατηγορία:Δισκογραφία των Red Hot Chili Peppers
Κατηγορία:Άλμπουμ του 2006
Κατηγορία:Άλμπουμ με παραγωγή από τον Ρικ Ρούμπιν
Αλέξιος Τράντας

Ο **Αλέξανδρος Τράντας**, ευρύτερα γνωστός ως **Αλέξιος Τράντας** (1867-1960) ήταν διακεκριμένος Έλληνας οφθαλμίατρος.

## Βιογραφικά στοιχεία
Γεννήθηκε στη Βούρμπιανη Ιωαννίνων το 1867, και το 1880 τελείωσε το σχολείο του χωριού του. Αμέσως μετά γράφτηκε στη Ζωσιμαία Σχολή των Ιωαννίνων από όπου και απεφοίτησε. Το 1891 πήρε το πτυχίο της Ιατρικής από το πανεπιστήμιο Αθηνών. Λίγα χρόνια αργότερα εργάστηκε στην Πρέβεζα, και μετέπειτα εμπλούτισε τις ιατρικές του γνώσεις μετεκπαιδευόμενος στην οφθαλμολογία στο Παρίσι.

Μετέβη αργότερα στην Κωνσταντινούπολη όπου διατέλεσε γιατρός του σουλτάνου Αβδούλ Χαμίτ καθώς και διευθυντής της Σκουλουδείου Οφθαλμολογικής Κλινικής της Κωνσταντινούπολης. Μετά το 1922 εγκατέλειψε την Κωνσταντινούπολη και μετέφερε την δράση και την ζωή του στην Αθήνα. 

## Διακρίσεις και αναγνώριση
Υπήρξε κορυφαίος επιστήμονας με διεθνή αναγνώριση. Η συνεισφορά του στην οφθαλμολογική επιστήμη θεωρείται ακρογωνιαία και ακόμα και σήμερα αναγνωρίζεται ως ο πατέρας της Γωνιοσκοπίας, καθώς το 1898, υπήρξε ο πρώτος ιατρός, σε παγκόσμια κλίμακα, που μελέτησε τη γωνία του κερατοειδή χιτώνα σε ζωντανό άνθρωπο. Μαζί με τον Ελβετό οφθαλμολόγο Γιόχαν Φρίντριχ Χόρνερ, υπάρχει η ονομασία των κηλίδων Χόρνερ-Τράντας (*Horner-Trantas dots*) για το σχετικό οφθαλμολογικό σύμπτωμα στην ιατρική. Βοήθησε επίσης τον τόπο καταγωγής του προσφέρωντας γενναιόδωρα τα χρήματα και τις υπηρεσίες του στην Βούρμπιιανη.

Πέθανε το 1961 σε βαθιά γεράματα.

## Παραπομπές


Κατηγορία:Έλληνες οφθαλμίατροι
Κατηγορία:Απόφοιτοι της Ζωσιμαίας Σχολής
Τσιμιτσάνγκα

Το **Τσιμιτσάνγκα** γνωστό και σαν Τσιβιτσάνγκα ή Τσίμιτσόνγκα είναι ένα τηγανιτό μπουρίτο που τρώγεται στο Μεξικό και στις νότιες ΗΠΑ, κυρίως στο Τέξας. Αποτελείται από ρύζι, τυρί, αποξηραμένο κρέας και κοτόπουλο τυλιγμένα με πίτα τορτίγια. Μετά συνοδεύεται με σάλτσα ντομάτα, γουακαμόλε και κρέμα γάλακτος. 

Κατηγορία:Μεξικάνικη κουζίνα
Κατηγορία:Τρόφιμα τηγανισμένα
Κατηγορία:Τρόφιμα με βάση το ψωμί
Κατηγορία:Κουζίνα του Νέου Μεξικού
Live in Hyde Park

Το **Live In Hyde Park** είναι ένα διπλό live άλμπουμ από το αμερικάνικο ροκ 
συγκρότημα Red Hot Chili Peppers. Ηχογραφήθηκε μέσα σε τρία βράδια στο Χάιντ
Παρκ του Λονδίνου.Κυκλοφόρησε ένα μήνα μετά στις 26 Ιουλίου 2004. Οι 3 αυτές
συναυλίες έχουν κάνει ρεκόρ εισπράξεων. Τα τραγούδια που ηχογραφήθηκαν 
ήταν από τα άλμπουμ Blood Sugar Sex Magik,Californication και By the Way.
Ηχογραφήθηκαν επίσης το Fortune Faded από το Greatest Hits,
μερικές διασκευές,μερικά τζαμαρίσματα και τα καινούρια τους τραγούδια 
"Leverage of Space" και "Rolling Sly Stone".
Ηχογραφήθηκε επίσης το "Mini-Epic (Kill For Your Country)"
που τελικά δε συμπεριλήφθηκε στο άλμπουμ.
Δεν κυκλοφορεί πια αλλά βρίσκεται χρησιμοποιημένο σε εκατοντάδες site.
Ήταν στο Νο.1 του Ηνωμένου Βασιλείου για 2 εβδομάδες.

**Δίσκος 1**¨

"Intro" - 3:57

"Can't Stop" - 5:13

"Around the World" – 4:12

"Scar Tissue" – 4:08

"By the Way" – 5:20

"Fortune Faded" – 3:28

"I Feel Love" (Donna Summer cover) – 1:28

"Otherside" – 4:34

"Easily" – 5:00

"Universally Speaking" – 4:16

"Get On Top" – 4:06

"Brandy (You're a Fine Girl)" (Looking Glass cover) – 3:34

"Don't Forget Me" – 5:22

"Rolling Sly Stone" – 5:06

**Δίσκος 2**

"Throw Away Your Television" – 7:30

"Leverage of Space" – 3:29

"Purple Stain" – 4:16

"The Zephyr Song" – 7:04

"Californication" – 5:26

"Right On Time" (Contains the intro of Joy Division's "Transmission") – 3:54

"Parallel Universe" – 5:37

"Drum Homage Medley" – 1:29

"Rock and Roll" (Led Zeppelin)

"Good Times Bad Times" (Led Zeppelin)

"Sunday Bloody Sunday" (U2)

"We Will Rock You" (Queen)

"Under the Bridge" – 4:54

"Black Cross" (45 Grave cover) – 3:30

"Flea's Trumpet treated by John" – 3:28

"Give It Away" – 13:17

Κατηγορία:Δισκογραφία των Red Hot Chili Peppers
Κατηγορία:Άλμπουμ του 2004
ITunes Originals – Red Hot Chili Peppers

To **iTunes Originals – Red Hot Chili Peppers** είναι ένα ψηφιακό άλμπουμ  
από τους Red Hot Chili Peppers που κυκλοφόρησε στο iTunes Store. Περιέχει
διάσημα τραγούδια τους και συνεντεύξεις οπού αυτοί και ο Ρικ Ρούμπιν(ο παραγωγός τους)
μιλάνε για τις καριέρες τους.

Στην αρχή ο John Frusciante συστήνεται ως Anthony Kiedis, 
ο Flea ως Chad Smith,ο Chad Smith ως Flea και ο Anthony Kiedis 
ως Hilarious J-Money Pants

## Τραγούδια

## Εξωτερικές Συνδέσεις
Αγοράστε το

Κατηγορία:Δισκογραφία των Red Hot Chili Peppers
Κατηγορία:Άλμπουμ του 2006
Κακόβατος Ηλείας

Ο **Κακόβατος** είναι παραθαλάσσιο χωριό της δυτικής Πελοποννήσου στην Περιφερειακή Ενότητα Ηλείας σε υψόμετρο 14 μέτρα.

## Γενικά στοιχεία
Έχει διοικητική έκταση 4.302 στρέμματα και είναι κτισμένο ανάμεσα σε δύο πευκοδάση που εκτείνονται βόρεια και νότια του χωριού. Το χωριό από τη σύστασή του αποτέλεσε κοινότητα του Δήμου Αρήνης, συσταθέντος με το Β.Δ. της 9ης (21) Απριλίου 1835, στο οποίο απουσιάζει ο Κακόβατος, που αποτέλεσε μεταγενέστερη προσάρτηση. Με το Β.Δ. 31.8.1912 ΦΕΚ Α'262/12 «περί σύστασης κοινοτήτων» αποτέλεσε αυτοτελή κοινότητα μέχρι το 1997 που με το νόμο 2539/97 αποτέλεσε δημοτικό διαμέρισμα του δήμου Ζαχάρως, μετά δε το νόμο 3852/2010 αποτέλεσε τοπική ενότητα του δήμου Ζαχάρως-Φιγαλίας. Το κλίμα είναι υγρό ιδιαίτερα το χειμώνα, ενώ το έδαφος αρκετά πλούσιο, αφού έχει σχηματισθεί από προσχώσεις των χειμάρρων Καλίδονας και Ανηλίου που ενώνονται στο ύψος της Εθνικής Οδού Πύργου – Κυπαρισσίας, διαρρέοντας στη συνέχεια τον Κακοβατίτικο κάμπο στα νότια του χωριού.

## Αξιοθέατα
Ο Κακόβατος αποτελεί γνωστό τουριστικό θέρετρο της ευρύτερης περιοχής με πολλά κέντρα εστίασης, ξενοδοχείο και ενοικιαζόμενα δωμάτια. Η παραλία της αποτελεί μέρος της μεγάλης παραλίας της Ζαχάρως (μήκους 50 χιλιομέτρων) που ξεκινά από τη λιμνοθάλασσα Καϊάφα και φθάνει στις εκβολές του ποταμού Νέδα.

Ανατολικά του χωριού, σε απόσταση 2 περίπου χιλιομέτρων, κοντά στον οικισμό Κάμπο και μετά την ΕΟ Πύργου - Κυπαρισσίας βρίσκεται ο αρχαιολογικός χώρος της περιοχής Κακοβάτου, όπου *"έχουν αποκαλυφθεί λείψανα Προϊστορικού οικισμού, θολωτοί τάφοι με σημαντικά ευρήματα καθώς και λείψανα κλασσικών έως και ρωμαϊκών χρόνων".*

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Αντιδραστήρας πεπιεσμένου βαρέος ύδατος

Ο **Αντιδραστήρας πεπιεσμένου βαρέος ύδατος** είναι τύπος πυρηνικού αντιδραστήρα (PHWR - Pressurized Heavy Water Reactor) ο οποίος χρησιμοποιεί ως πυρηνικό καύσιμο το φυσικό ουράνιο. Αυτό το πετυχαίνει χρησιμοποιώντας βαρύ ύδωρ (D2O) σαν ψυκτικό και επιβραδυντή νετρονίων. Αυτό διατηρείται σε πολύ ψηλή πίεση ώστε να μη βράζει όπως και σε ένα αντιδραστήρα πεπιεσμένου νερού (PWR). Αν και το βαρύ ύδωρ κοστίζει αρκετά, προσφέρει υψηλή εξοικονόμηση νετρονίων επιτρέποντας τη χρήση φυσικού ουρανίου που κοστίζει ελάχιστα σε σχέση με το εμπλουτισμένο ουράνιο.

Αυτό το είδος του αντιδραστήρα μπορεί να χρησιμοποιήσει πιο αποτελεσματικά το ουράνιο-235, αλλά επειδή το φυσικό ουράνιο περιέχει μόνο 0,7% σε αυτό το ισότοπο (το υπόλοιπο αποτελείται από ουράνιο-238 που δε μπορεί να χρησιμοποιηθεί σε αντιδραστήρες βραδέων νετρονίων), χρειάζεται συχνός ανεφοδιασμός. Σαν αποτέλεσμα, παράγονται περισσότερα απόβλητα, τα οποία, όμως, δεν παράγουν τόση πολλή θερμότητα όσο εκείνα των αντιδραστήρων ελαφρού ύδατος.

Τέτοιοι αντιδραστήρες μπορούν να ανεφοδιαστούν, ενώ λειτουργούν. Αν και αυτό φαίνεται πλεονέκτημα, η πολυπλοκότητα τους συνεπάγεται συχνές βλάβες κι έτσι οι ηλεκτροπαραγωγές εταιρείες δεν τους προτιμούν.

Κατηγορία:Ενεργειακή τεχνολογία
Κατηγορία:Πυρηνικοί αντιδραστήρες
Αλί Μ'Μαντί

Ο **Αλί Μ'Μαντί**, γεννημένος στις 21 Απριλίου 1990 στην Μασσαλία (Μπους-ντυ-Ρον), είναι Γαλλο-Κομοριανός ποδοσφαιριστής. Αγωνίζεται στην θέση του επιθετικού.

## Βιογραφία
### Συλλογική Καριέρα
Ο Αλί Μ'Μαντί μεγάλωσε στις Βόρειες Συνοικίες της Μασσαλίας. Έχοντας περάσει από τις ομάδες νέων της ΕΣ Βιτρόλ, κι έπειτα της ΑΣ Κάννες όπου και παρέμεινε δύο σεζόν, εντοπίστηκε στην συνέχεια από την ΡΚ Λανς. Για την τελευταία αυτή περίοδο, αναφέρει : *« Έπαιξα μόλις μία σεζόν, στο Εθνικό Πρωτάθλημα U-18, αλλά δεν πήγε καλά, δεν κατάφερα να προσαρμοστώ. Είναι δύσκολο να βρεις την θέση σου εκεί πέρα. Εάν δεν πας εκεί έχοντας εμπιστοσύνη στον εαυτό σου, είναι δύσκολο, δεν είχα, συνεπώς δεν με κράτησαν. »*. Αμέσως μετά θα ξεκινήσει προσπάθειες να βρει νέα ομάδα (κυρίως μέσω επαφών με τις ΡΚ Στρασμπούρ και ΣΜ Καέν), αλλά χωρίς ιδιαίτερη επιτυχία. Όλα αυτά, μέχρι τον ερχομό του στην Ωτ-Σαβουά για δοκιμή με την Εβιάν-Τονόν-Γκαγιάρ, κατόπιν ενός ξαδέρφου του-κατοίκου του Εβιάν-λε-Μπαιν. Πετυχαίνοντας στα δοκιμαστικά στα οποία υποβλήθηκε, εισήλθε στην δεύτερη ομάδα του συλλόγου. Ύστερα από μια εκκίνηση στην σεζόν από την DH και τρεις αγώνες με την πρώτη ομάδα στην Νασιονάλ αργότερα, ο Στεφάν Πάιγ, τότε προπονητής της Εβιάν, το επέλεξε για μια αναμέτρηση απέναντι στην ερασιτεχνική Φεζάν για το Κύπελλο Γαλλίας, όπου ο Μ'Μαντί σκόραρε. Έκτοτε, δεν ξαναεγκατέλειψε την πρώτη ομάδα του συλλόγου. Με το πέρας της σεζόν 2010-2011 (κι ενώ ο Μπερνάρ Κασονί τον διατήρησε στην ομάδα κατά την έναρξη της σεζόν), τερμάτισε πρώτος σκόρερ της δεύτερης ομάδας (9 γκολ) και πέτυχε, μάλιστα, ένα τέρμα για την Λιγκ 2, με την ευκαιρία ενός εκ των τεσσάρων αγώνων του με την πρώτη ομάδα στις 27 Μαΐου (επικράτηση με 4-3 επί της ΦΚ Μετς). Στις 6 Αυγούστου 2011, πέτυχε το πρώτο του τέρμα στην Λιγκ 1 στη διάρκεια της πρώτης αγωνιστικής στο Σταντ Φρανσίς-Λε Μπλε (ισοπαλία 2-2 απέναντι στην Σταντ Μπρεστουά).

### Διεθνής Καριέρα
Ο Αλί Μ'Μαντί είναι επίσης διεθνής με τις Κομόρες. Η πρώτη του διεθνής συμμετοχή ήταν στις 9 Οκτωβρίου 2010 (Κομόρες-Μοζαμβίκη 0-1).

## Καριέρα
* 2009- :  Εβιάν-Τονόν-Γκαγιάρ

## Τίτλοι
*  **[[Εβιάν-Τονόν-Γκαγιάρ]]**
** Πρωταθλητής της Νασιονάλ το 2010.
** Πρωταθλητής της Λιγκ 2 το 2011.

## Παραπομπές


## Εξωτερικοί Σύνδεσμοι
* Προφίλ του παίκτη στο lequipe.fr
* Προφίλ του παίκτη στο footballdatabase.eu
*  Προφίλ του παίκτη στο national-football-teams

Κατηγορία:Γάλλοι ποδοσφαιριστές
Κατηγορία:Κομορανοί ποδοσφαιριστές
Κατηγορία:Ποδοσφαιριστές Εβιάν-Τονόν-Γκαγιάρ
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Γκαζελέκ Αζαξιό
Κατηγορία:Ποδοσφαιριστές Εθνικής Κομόρων
Κατηγορία:Ποδοσφαιριστές Κυπέλλου Εθνών Αφρικής 2021
Εκδόσεις Πατάκη

Οι **Εκδόσεις Πατάκη Α. Ε.** είναι εκδοτική εταιρεία, η οποία εδρεύει στην Αθήνα.
## Ίδρυση

Η εταιρεία ιδρύθηκε το 1974 από τον Στέφανο Πατάκη. Αρχικά στεγάστηκε στην οδό Ακαδημίας 85. Εκεί έμεινε για περίπου 2 χρόνια και το 1976 μετακόμισε στην οδό Θεμιστοκλέους 31, όπου έμεινε μέχρι το σεισμό των Αλκυονίδων στις 24 Φεβρουαρίου του 1981. Τότε μετακόμισε και πάλι σε νέα διεύθυνση (Νικηταρά 3). Μέχρι το 1982, εξέδιδε μόνο σχολικά βοηθήματα. Στο τέλος του 1982, άρχισε να εκδίδει και εξωσχολικά βιβλία για παιδιά και νέους. Το 1987 η εταιρεία εξέδωσε το πρώτο βιβλίο της Ζωρζ Σαρή, το οποίο έχει τίτλο **Τα Χέγια**. Την 1η Ιανουαρίου του 1992, η εταιρεία άλλαξε και πάλι στέγη. Πήγε στην οδό Βαλτετσίου 14. Μερικές μέρες μετά την εγκατάστασή της σε αυτή τη νέα διεύθυνση, εξέδωσε σε νέα έκδοση όλα τα βιβλία της Ζωρζ Σαρή, τα οποία μέχρι το 1991 εκδίδονταν από άλλους εκδοτικούς οίκους. Στη διεύθυνση αυτή έμεινε μέχρι το τέλος του 2007. Στις αρχές του 2008 η εταιρεία εγκαταστάθηκε στη σημερινή της στέγη, στην οδό Παναγή Τσαλδάρη 38. Επίσης στις αρχές του 1994 εγκαινιάστηκε και ξεκίνησε τη λειτουργία του το βιβλιοπωλείο της εταιρείας στην οδό Ακαδημίας 65 και, τρία χρόνια αργότερα, το 2ο βιβλιοπωλείο στην οδό Εμμανουήλ Μπενάκη 16.

## Εξωτερικοί σύνδεσμοι
* 

Κατηγορία:Εκδοτικοί οίκοι
Φαρινέλλι

Ο **Κάρλο Μαρία Μικελάντζελο Νικόλα Μπρόσκι** (Carlo Maria Michelangelo Nicola Broschi, 24 Ιανουαρίου 1705 - 17 Σεπτεμβρίου 1782), περισσότερο γνωστός με το προσωνύμιο «**Φαρινέλλι**» (*Farinelli*), ήταν ένας από τους πιο διάσημους καστράτι του 18ου αιώνα, τόσο για τη φωνή του -για την οποία λέγεται ότι είχε θεραπευτικές ιδιότητες, ενώ η έκτασή της έφτανε τις τρεισήμισι οκτάβες-, όσο και για την ανδρόγυνη ομορφιά του.

Γεννήθηκε στην πόλη Άντρια και από νεαρή ηλικία μαθήτευσε πλάι στον Νίκολα Πόρπορα, περίφημο συνθέτη και καθηγητή τραγουδιού. Πρωτοτραγούδησε στη Βενετία το 1728, στο θέατρο Ιωάννου Χρυσοστόμου, και αργότερα ξεκίνησε τουρνέ στην Ευρώπη για να γίνει γνωστός ως «ο τραγουδιστής των βασιλέων». Ταξίδεψε σε όλες τις μεγάλες αυλές της Ευρώπης, ενώ όντας στο Λονδίνο βρέθηκε στη δίνη της διαμάχης ανάμεσα στο Κόβεντ Γκάρντεν (*Covent Garden*) (που διηύθυνε ο Χαίντελ) και το *Noble Theatre*, με αποτέλεσμα να δεχτεί την πρόσκληση του βασιλιά της Ισπανίας Φιλίππου Ε΄ και να εγκατασταθεί στην αυλή του, όπου και έμεινε έως ότου εγκατέλειψε το τραγούδι στα 32 του χρόνια. Το 1759 μετακόμισε στην Μπολόνια και έζησε εκεί μέχρι το θάνατό του. Ο τάφος του καταστράφηκε από τα στρατεύματα του Ναπολέοντα.

## Παραπομπές


Κατηγορία:Ιταλοί τραγουδιστές όπερας
Κατηγορία:Ιταλοί ηθοποιοί θεάτρου
Κατηγορία:Ευνούχοι
Αγαθάγγελος (ιστορικός)

Ο **Αγαθάγγελος** (στα αρμένικα: *Ագաթանգեղոս*) ήταν Αρμένιος ιστορικός του 5ου αιώνα. Είναι συγγραφέας του έργου *Ιστορία των Αρμενίων* ή *Ιστορία της ζωής του [[Γρηγόριος Φωστήρ|Αγίου Γρηγορίου]]*, το οποίο αποτέλεσε κύρια πηγή έμπνευσης για ύστερους Αρμένιους ιστορικούς.

## Ο συγγραφέας

Ο Αγαθάγγελος παρουσιάζεται στο έργο του ως γραφέας προερχόμενος από την Ρώμη και ο οποίος είχε μάθει λατινικά και ελληνικά. Αναφέρει ότι κλήθηκε από τον Βασιλιά Τιριδάτη Δ΄ της Αρμενίας (Βασιλιάς από το 298 ως 330) στην αυλή της Αρταξάτης ώστε, ως γραμματέας, να συγγράψει ένα χρονικό με τα γεγονότα της εποχής εκείνης.

Με βάση στοιχεία του έργου του, έχει αποδειχθεί σήμερα ότι ο Αγαθάγγελος, πιθανότατα ένα ψευδώνυμο, στην πραγματικότητα έζησε κατά τον 5ο αιώνα και συνέγραψε τα κείμενά του στα αρμένικα.

## Το έργο

Ο Αγαθάγγελος συνέγραψε το κείμενό του κατά το 451. Το έργο αυτό ξεκινά με την ανάληψη της εξουσίας από τους Σασσανίδες στην Περσία (224) και ολοκληρώνεται λίγο μετά τον θάνατο του Γρηγορίου Φωστήρος στις αρχές του 4ου αιώνα. Πάντως, ορισμένα τμήματα του έργου φαίνεται να έχουν, σήμερα, χαθεί. Δανειζόμενος στοιχεία από τον Κοριούν, ο Αγαθάγγελος με το κείμενό του καθιερώνει το επίσημο δόγμα της Αρμένικης Εκκλησίας του 5ου αιώνα.

Ο Αγαθάγγελος επηρέασε μεγάλο αριθμό ύστερων Αρμενίων ιστορικών, με κυριότερο τον Φαύστο τον Βυζάντιο, ο οποίος παρουσιάζει το έργο του, *Ιστορία της Αρμενίας* ως την συνέχεια του έργου του Αγαθάγγελου (μέχρι το 387), ή τον Μωυσή της Χορέν.

## Παραπομπές


## Εξωτερικοί σύνδεσμοι

* ''Histoire du règne de Tiridate et de la prédication de saint Grégoire l'Illuminateur''.

Κατηγορία:Αρμένιοι ιστορικοί
Κατηγορία:Μεσαιωνικοί ιστορικοί
Τάσος Νούσιας

Ο **Τάσος Νούσιας** (Ροδοτόπι Ιωαννίνων, 12 Αυγούστου 1973) είναι Έλληνας ηθοποιός.

## Βιογραφία

Τέλειωσε τη σχολή του Κρατικού Θεάτρου Βορείου Ελλάδος. Έχει ολοκληρώσει τις σπουδές του στη μηχανολογία και αποτέλεσε μέλος ομάδας στίβου. Τελικά, αποφάσισε να ασχοληθεί με την υποκριτική.

Έχει συμμετάσχει σε διάφορες σειρές και σε θεατρικές παραστάσεις. Έπαιξε στις μεγαλύτερες σκηνές της Ελλάδας από το Κ.Θ.Β.Ε και το θέατρο Εμπρός ως τον Τεχνοχώρο και το ΔΗΠΕΘΕ Καλαμάτας. Δοκιμάστηκε σ’ όλα τα είδη θεάτρου από φαρσοκωμωδίες και μπουλβάρ μέχρι το αρχαίο ελληνικό δράμα. Αυτή η ποικίλη υποκριτική διαδρομή του τον καθιέρωσε και του έδωσε την ευκαιρία να συνεργαστεί με σπουδαίους σκηνοθέτες όπως οι Γιώργος Μιχαηλίδης, Τάσος Μπαντής, Γιάννης Κακλέας, Θόδωρος Τερζόπουλος, Αναστασία Ρεβή και άλλοι. Μετρά πολλές συμμετοχές και συνεργασίες σε σημαντικές κινηματογραφικές και τηλεοπτικές παραγωγές όπου ενσάρκωσε ήρωες μυθιστορημάτων και ιστορικών βιβλίων όπως: *[[Τα παιδιά της Νιόβης (Τηλεοπτική σειρά)|Τα παιδιά της Νιόβης]]* του Τάσου Αθανασιάδη, *[[Οι Μάγισσες της Σμύρνης]]* της Μάρας Μεϊμαρίδη, *[[Η Φωνή]]* του Χρήστου Χωμενίδη, Τα *Ανίσχυρα Ψεύδη* του Ορέστη Χαλκιόπουλου και το 2010 *[[Το Νησί (σειρά)|Το Νησί]]* της Βικτόρια Χίσλοπ. Στις παραγωγές αυτές συνεργάστηκε με εξαιρετικούς σκηνοθέτες, όπως οι Κώστας Κουτσομύτης, Νίκος Γραμματικός, Βασίλης Μαζωμένος, Χρήστος Δήμας, Αλέξανδρος Πανταζούδης, Θόδωρος Παπαδουλάκης, Γιώργος Γκικαπέπας, Κώστας Χαραλάμπους κ.λ.π.

Τα τελευταία χρόνια έχει επίσης ασχοληθεί και με την παραγωγή, δημιουργώντας τέσσερις τηλεταινίες για λογαριασμό της Εκπαιδευτικής Τηλεόρασης, με τίτλο Στιγμές από την Ιστορία του Θεάτρου, σε σενάριο και σκηνοθεσία της Μαρλένε Καμίνσκυ, εξετάζοντας την εξέλιξη του θεάτρου μέσα από τέσσερις μεγάλους συγγραφείς: Αισχύλο, Σαίξπηρ, Σίλλερ, Τσέχωφ που υπήρξαν ορόσημο για την ιστορία του θεάτρου.

## Βραβεία
Έχει τιμηθεί δύο φορές με βραβείο ερμηνείας. Η πρώτη φορά ήταν το 1996 όπου τιμήθηκε με το βραβείο Β' ανδρικού ρόλου στο 37ο Φεστιβάλ Θεσσαλονίκης για τη συμμετοχή του στην ταινία «Απόντες» του Νίκου Γραμματικού  και η δεύτερη ήταν το 2008 που τιμήθηκε με το βραβείο Α' ανδρικού ρόλου για την ταινία μικρού μήκους «Το Πέρασμα» του Γιάννη Κατσάμπουλα στο 16ο Μεσογειακό Φεστιβάλ Νέων Κινηματογραφιστών (Λάρισα 2008).  

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Θεοτόκος Αιτωλοακαρνανίας

Ο οικισμός **Θεοτόκος** Αιτωλοακαρνανίας βρίσκεται στο δήμο Θέρμου και ανήκει στο δημοτικό διαμέρισμα Αργυρό Πηγαδίου. Η επίσημη ονομασία του οικισμού είναι «Θεοτόκος». Η ονομασία του οφείλεται από το ομώνυμο εκκλησάκι της Κοιμήσεως της Θεοτόκου. Απέχει από το Αργυρό Πηγάδι 3 χλμ. και έχει υψόμετρο 650 μέτρα. Ο πληθυσμός του σύμφωνα με την απογραφή του 2011 είναι 12 μόνιμοι κάτοικοι αλλά τους καλοκαιρινούς μήνες αυξάνεται. Αναφέρεται επίσημα το 1981 να απογράφεται ως ξεχωριστός οικισμός στην τότε κοινότητα Αργυρού Πηγαδίου.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Θέρμου
Νερόμυλος

Ο **νερόμυλος** ή **υδρόμυλος** είναι η πρώτη μηχανή παραγωγής έργου που κατασκεύασε ο άνθρωπος με τη χρήση φυσικής, ήπιας και ανανεώσιμης πηγής ενέργειας. Με τη δύναμη που δημιουργεί η πτώση του νερού από ψηλά ή η ροή του και με τη βοήθεια του τροχού, εφεύρεση που άλλαξε την ανθρώπινη ιστορία, κινήθηκαν απλές και στη συνέχεια πολύπλοκες μηχανές, που κάλυψαν τις περισσότερες ανάγκες των προβιομηχανικών κοινωνιών, αντικαθιστώντας στις πρώιμες μηχανές την ανθρώπινη ή ζωϊκή δύναμη (χειρόμυλοι και ζωόμυλοι), κινητήριες δυνάμεις πριν το νερό και τον αέρα.Με τον νερόμυλο και την βοήθεια της μυλόπετρας επίσης άλεθαν το αλεύρι.

## Η ιστορία του νερόμυλου
Η ιστορία του νερόμυλου αρχίζει με την νερομηχανή, που αναφέρεται χωρίς λεπτομέρειες σε επιγραφές των Σουμερίων. Πιστεύεται ότι στην Ουρ χρησιμοποιήθηκαν τροχοί με φτερά από κεραμικές πλάκες για υδροδότηση και πιθανόν για άλεση σιταριού  .

Περιγραφή νερόμυλου γίνεται και από τον Στράβωνα όπου αναφέρεται ως «υδραλέτης».Βρισκόταν κατά την παράδοση στα Κάβειρα, στο παλάτι του Μιθριδάτη ΣΤ΄ του Ευπάτορα, βασιλιά του Πόντου, όπου το 64 π.Χ. τον είδαν οι Ρωμαίοι κατακτητές. Ο Βιτρούβιος στο έργο του περί αρχιτεκτονικής τον περιγράφει, ενώ ο Πλίνιος τον αναφέρει ως νέα μηχανή.

Ο αριθμός των νερόμυλων από τους οποίους σώζονται ίχνη ξεπερνά τις 20.000 στην Ελλάδα. Μετά την επανάσταση του 1821 στα όρια του τότε ελληνικού κράτους βρέθηκαν 6.000 νερόμυλοι, από τους οποίους 5.500 περιήλθαν στο δημόσιο, κατά τα ¾ καταστραμμένοι. 

[thumb|right|210px|Παλαιός νερόμυλος στη [Λιβαδειά. Σε μυλοαύλακες με μικρότερες ποσότητες νερού κατασκευάζονταν ξύλινο βαγένι ύψους άνω των 5μ. συνεχώς στενούμενο ούτως ώστε να προσπίπει το νερό με δύναμη πάνω στις ακτίνες της οριζόντιας φτερωτής που έτσι θα μετακινούσε τις δυο μυλόπετρες.]]
Ο Π. Μωραϊτίνης ανεβάζει τους μύλους το 1869 σε 3.000. Καταγραφή των νερόμυλων στην Ήπειρο και τη Μακεδονία που ανήκαν τότε στην Οθωμανική Αυτοκρατορία, έκανε ο ταγματάρχης του μηχανικού Νικόλαος Σχινάς.  Νερόμυλους στην τελευταία δεκαετία του προηγούμενου αιώνα αναφέρει ο Χ. Μακρίδης.

## Παραπομπές


## Πηγές
*Καθημερινή «Επτά ημέρες»: Ελληνικοί Νερόμυλοι

## Εξωτερικοί σύνδεσμοι
* 
*
Λευκίμμη Έβρου

Η **Λευκίμμη** είναι οικισμός του νομού Έβρου, 52 χιλιόμετρα βορειοανατολικά της Αλεξανδρούπολης. Ανήκει στο δήμο Σουφλίου. Ο πληθυσμός του το 2021 ήταν 153 κάτοικοι, από 201 το 2011.

## Ιστορία
Χωριό που κατείχε σημαντική θέση κάποτε στην οικονομία της περιοχής και αξιόλογη αρχιτεκτονική με σημαντικούς μάστορες πέτρας. Στην πλατεία του χωριού μισογκρεμισμένο το αρχοντικό Κιρμιζή, μια επιβλητική μορφή από τις αρχές του αιώνα με τα προσεκτικά λαξευμένα λίθινα της στοιχεία, τις κομψά αποτετμημένες γωνιές και την όλη της διάρθρωση, ζωντανεύει την ευγένεια και την υψηλή αισθητική μιας εποχής, όχι τόσο μακρινής.

Ονομαζόταν πριν από το 1921 Καβατζίκ, όταν και μετονομάστηκε σε Λευκίμη με την Υπουργική Απόφαση 103.298 του 1920 (Φεκ 18-9-1921), αλλά ήδη από το 1924 καταγράφεται επίσημα ως Λευκίμμη.

## Μνημεία
Στο χωριό υπάρχουν δύο μεταβυζαντινοί ναοί. Ο νεότερος, μεγαλοπρεπής ναός του Γενεθλίου της Θεοτόκου. Ένας ναός που επιβάλλεται με την ταπεινότητα ως προς την αρχιτεκτονική. Η διακόσμηση είναι ιδιαίτερα λιτή στο εξωτερικό. Στο εσωτερικό, το ξυλόγλυπτο τέμπλο παρουσιάζει ιδιαίτερο ενδιαφέρον με την συμμετρική σύνθεση δύο σκαλιστών αντωπών δρακόντων από τα στόματα των οποίων ξεπηδούν οι Ευαγγελιστές εν μέσω φλογών. Το τέμπλο συνδυάζει τοπικά «αρχαία» στοιχεία με νεωτεριστικές μπαρόκ επιδράσεις ενταγμένων σε μία ευκρινή βάση τους μορφή όπως ανιχνεύονται στη μεταβυζαντινή ζωγραφική των βαλκανικών χωρών. Ενδιαφέρον παρουσιάζουν και οι εικόνες του 1834 και του 1850. Οι εικόνες του Αϊ Γιώργη είναι δίγλωσσες σε Ελληνική και Κυριλλική γραφή. Το στυλ των εικόνων της Παναγιάς της βρεφοκρατούσας, του Χριστού και του Αγ. Προδρόμου, παραπέμπουν σε Ρωσικά αντίστοιχα. Από την άλλη ο ταπεινός και χαμηλός ναός της Κοιμήσεως της Θεοτόκου, πιθανότατα από τις αρχές του 18ου αιώνα προσφέρει σημαντικές πληροφορίες για την εκκλησιαστική αρχιτεκτονική κατά την εποχή και κοσμείται με θαυμάσιες φορητές εικόνες του 18ου και 19ου αιώνα, ανάμεσα στις οποίες ξεχωρίζουν οι παλιές ρώσικες δεσποτικές εικόνες, που σήμερα βρίσκονται στον πρόναο.

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Σουφλίου
Λυκόφως Έβρου

Το **Λυκόφως** είναι χωριό του Νομού Έβρου, το οποίο ανήκει στον Δήμο Σουφλίου. Ο πληθυσμός του σύμφωνα με την τελευταία απογραφή (2021) ήταν 255 κάτοικοι, ενώ το μεσοσταθμικό υψόμετρο είναι 18 μέτρα πάνω από την επιφάνεια της θάλασσας. Το χωριό είναι κτισμένο πλάι στην εθνική οδό, 8 χιλιόμετρα νότια του Σουφλίου και στη ρίζα των τελευταίων υψωμάτων της Ροδόπης.

## Ιστορικά στοιχεία
Οι πρώτοι του κάτοικοι ήταν πρόσφυγες από την Ανατολική Θράκη. Οφείλει το όνομά του στο γεγονός ότι εξαιτίας των υψωμάτων τα οποία βρίσκονται στα δυτικά του χωριού ο ήλιος φαίνεται να δύει νωρίτερα από την πραγματική ώρα της δύσης του, προσδίδοντας στο χωριό ένα παρατεταμένο λυκόφως, δηλαδή το διάστημα από τη φαινομενική δύση του ήλιου μέχρι να νυχτώσει. Η περιοχή παρουσιάζει αρχαιολογικό ενδιαφέρον. Στην πηγή Ανάβρας σώζονται τα ίχνη μιας παλαιοχριστιανικής εκκλησίας, το ιερό της οποίας είναι σκαμμένο στη βραχώδη πλαγιά του λόφου. Στις πέτρινες όχθες του ποταμού φαίνονται λαξευμένοι αρχαίοι τάφοι, κάτω από τις σκιές των πεύκων. Στα γύρω υψώματα βρέθηκαν σαρκοφάγοι της Ρωμαϊκής εποχής. Το κατάφυτο της περιοχής και το υγιεινό κλίμα, ευνόησαν να γίνουν εδώ κατασκηνωτικές εγκαταστάσεις. Στους καταπράσινους λόφους λειτουργεί ένας όμορφος κατασκηνωτικός χώρος για τους λάτρεις της φύσης. Από δω, ξεκινά στενός δρόμος ανάμεσα στο πυκνό δάσος και με υπέροχη διαδρομή, καταλήγει στο Μοναστήρι της Δαδιάς.

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Σουφλίου
Βασιλική της Μεταμορφώσεως

thumb|right|Το εσωτερικό της βασιλικής

Η **Βασιλική της Μεταμορφώσεως** είναι μια φραγκισκανική βασιλική στο Όρος Θαβώρ των Αγίων Τόπων (στο τμήμα το οποίο ανήκει στο Κράτος του Ισραήλ) στην Γαλιλαία. Βρίσκεται στο σημείο, όπου, σύμφωνα με την χριστιανική παράδοση, τελέστηκε το γεγονός της Μεταμόρφωσης του Χριστού δίπλα στον Μωυσή και τον προφήτη Ηλία.

## Ιστορία
Η εκκλησία κατασκευάστηκε από τους Φραγκισκανούς το 1924, στη διάρκεια της βρετανικής παρουσίας στην περιοχή, με την ύπαρξη παραπλήσιας Μονής. Βρίσκεται στα ερείπια παλαιοχριστιανικής εκκλησίας η οποία κατασκευάστηκε μεταξύ 4ου και 6ου αιώνα, καθώς και σε αυτά εκκλησίας που είχε κατασκευαστεί από τους Σταυροφόρους κατά τον 12ο αιώνα. Τα ερείπια αυτά ανακαλύφτηκαν στη διάρκεια της κατασκευής του νέου Ναού. Η βασιλική βρίσκεται στην κορυφή του όρους και προσφέρει εξαιρετική πανοραμική θέα. Μια ελληνορθόδοξη εκκλησία βρίσκεται χτισμένη σε κοντινή απόσταση και είναι αφιερωμένη στο ίδιο ευαγγελικό γεγονός.

## Αρχιτεκτονική
Τα έργα ανατέθηκαν από τους Φραγκισκανούς μοναχούς στον Ιταλό αρχιτέκτονα Αντόνιο Μπαρλούτσι. Η εκκλησία είναι ρομανο-συριακού ρυθμού που ήταν σε χρήση στην περιοχή μεταξύ του 4ου αιώνα και της αραβικής εισβολής. Στην πρόσοψη προστίθενται δύο πανομοιότυπο πύργοι, οι οποίοι συνδέονται μεταξύ τους μέσω ενός μεγάλου τόξου, το οποίο στηρίζεται σε κολόνες.

Η Βασιλική είναι τρίτοξη. Στην αψίδα, η οποία βρίσκεται πάνω από το ιερό, υπάρχει ένα μεγάλο επιχρυσωμένο μωσαϊκό που αναπαριστά την *Μεταμόρφωση του Κυρίου*. Η κρύπτη διαθέτει αρκετά αρχιτεκτονικά στοιχεία τα οποία χρονολογούνται από την βυζαντινή και την σταυροφορική περίοδο.

Αν και η εκκλησία είναι αφιερωμένη στο καθολικό θρήσκευμα, μεγάλος είναι και ο αριθμός των Ορθόδοξων προσκυνητών που έρχονται να προσευχηθούν.

## Έκθεση Φωτογραφιών

Image:Church of the Transfiguration on Mt. Tabor 2.jpg|Παρεκκλήσι του Μωυσή
Image:Mt Tabor - Chapel of St Elijah.jpeg|Παρεκκλησι του Αγίου-Ηλία
Image:Church of the Transfiguration on Mt. Tabor.jpg|Η Κρύπτη
Image:Church of the Transfiguration on Mt. Tabor 4.jpg|Άποψη της Κρύπτης

## Δείτε Επίσης
*Φραγκισκανική Κουστοδία των Αγίων Τόπων

Κατηγορία:Ιστορία του Χριστιανισμού
Κατηγορία:Αγιοταφικά προσκυνήματα
Μεταμορφωση
Κατηγορία:Εκκλησίες στο Ισραήλ
Κατηγορία:Γεωγραφία της Βίβλου
Πιερ ντε Καστελνώ

[μικρογραφία|δεξιά|Ο τάφος του Πιέρ ντε Καστελνώ στην κύρια εκκλησία του αββαείου του [Σαιν-Ζιλ (Γκαρ)|Σαιν-Ζιλ.]]
Ο **Πιέρ ντε Καστελνώ** (*Pierre de Castelnau*, 1170 - 15 Ιανουαρίου 1208) ήταν Γάλλος ιερέας.

## Βιογραφία
Μοναχός στο Σιτώ και αρχιδιάκονος του Μαγκελόν, όντας Γάλλος Κιστερκιανός, επεχείρησε, ανεπιτυχώς, να εξαφανίσει την αίρεση των Καθαρών από τον νότο της Γαλλίας, ως ειδικός λεγάτος του Πάπα Ιννοκέντιου Γ΄ με συμπαραστάτη στο έργο του τον Ραμιέ, μοναχό του Σιτώ. Ξεκίνησαν να κηρύττουν το Ευαγγέλιο κατά τους Απόστολους, μετακινούμενοι με τα πόδια και συμπεριφερόμενοι φτωχικά. Μαζί τους ήταν, μεταξύ άλλων, και ο Δομίνικος δε Γούζμαν, ιδρυτής του Μοναχικού Τάγματος των Δομινικανών. Συνάντησαν έντονη αντίδραση και ο Καστελνώ τελικώς δολοφονήθηκε κοντά στο Τρινκετάιγ, σε κοντινή απόσταση από την Αρλ, στα εδάφη του Ραϊμόνδου ΣΤ΄, κόμη της Τουλούζης (1208), καθώς είχε μόλις αφορίσει τον ευγενή αυτόν, λόγω της μεταξύ τους έλλειψης συνεργασίας στην μάχη κατά των Αλβιγηνών. Ο δολοφόνος ήταν ένας ιπποκόμος του Ραϊμόνδου ΣΤ΄, ο οποίος, καθώς οι υποψίες έπεσαν επάνω του, αφορίστηκε. Το γεγονός αυτό αποτέλεσε την αιτία της Σταυροφορίας των Αλβιγηνών.

Έχοντας ανακηρυχθεί ως μάρτυρας από τον Ιννοκέντιο Δ΄, και στη συνέχεια αγιοποιηθεί, η μνήμη του γιορτάζεται στις 15 Ιανουαρίου στις διακονίες της Καρκασσόν και της Νιμ.
## Παραπομπές

## Πηγές
* *Dictionnaire Bouillet*

Κατηγορία:Γαλλικός κλήρος
Κατηγορία:Άγιοι της Ρωμαιοκαθολικής Εκκλησίας
Φρούριο Αγίου Νικολάου

Το **Φρούριο του Αγίου Νικολάου** είναι ιπποτικό μνημείο στη Ρόδο, σημαντικό οχυρό για την άμυνα της πόλης και των λιμανιών, που κτίστηκε από το Μεγάλο Μάγιστρο Zacosta γύρω στα 1464-67 στο μόλο του Μαντρακιού. Στη θέση του ως το 1460 υπήρχε μόνο η Εκκλησία του Αγίου Νικολάου. Από την πολιορκία του 1480 και το σεισμό του 1481 υπέστη ζημιές και ανοικοδομήθηκε από τον Μ. D’ Aubusson, που την ενίσχυσε με το νέο ισχυρό συγκρότημα που το περιβάλλει. Από τα μέσα του 17«ου» αιώνα εγκαταστάθηκε στη στέγη του φάρος, λειτουργία που συνεχίζεται μέχρι σήμερα. Από το 1998 άρχισαν οι εργασίες για την αποκατάστασή του και είναι επισκέψιμο σαν εργοτάξιο.

## Πηγές
* Νικολάου Νίκος και Αγγελής Αντώνης. «Η Ρόδος του εικοστού αιώνα», Μέρος Δεύτερο, Κεφάλαιο όγδοο. «Φρούριο του Αγίου Νικολάου», σελ. 742. Ρόδος. Εκδόσεις Δέντρο. Καβαλιέρος Ελευθέριος, Πρώτη Έκδοση Δεκέμβριος 2009.

## Εξωτερικοί σύνδεσμοι
* faroi.com: Ο πέτρινος παραδοσιακός φάρος στο Φρούριου του Αγίου Νικολάου στη Ρόδο

Αγιου Νικολαου
Λιθιά (αποσαφήνιση)

Με την ονομασία **Λιθιά** ή **Λιθία** μπορεί να αναφέρονται:

## Χημεία
* οξείδιο του λιθίου ή *λιθία*, χημικό στοιχείο του μεταλλεύματος λίθιο. 
* *λιθία* ή *λιθεία*, αρχαϊκή ονομασία του πολύτιμου λίθου.
* νερό λιθίας, μεταλλικό νερό που περιέχει άλατα λιθίου.

## Ιατρική
* λιθίαση ή *λιθία*, σχηματισμός μάζας αλάτων σε βιολογικό σύστημα όπως το ουροποιητικό.

## Μηχανική
* προμαχώνας ή *λιθιά* ή *μάντρα*, αμυντική κατασκευή από λίθους και άλλα υλικά.
* ξερολιθιά ή *λιθιά*, τύπος πλίνθων από ψημένη λάσπη και ξερά χόρτα.

## Οικισμοί
* Λιθιά Καστοριάς, οικισμός της περιφερειακής ενότητας Καστοριάς και του ομώνυμου δήμου.
* Λιθία (Φλώριδα), οικισμός και προάστιο της πρωτεύουσας Τάμπας της Φλώριδας στις ΗΠΑ.
* Λιθία Σπριγκς, παραθεριστική πόλη της κομητείας Ντάγκλας της Γεωργίας στις ΗΠΑ.

## Διάφορα
* Λιθία, γιορτή του θερινού ηλιοστασίου στις βαλτικές και στις σκανδιναβικές χώρες.
Άγιος Νικόλαος Καστοριάς (αποσαφήνιση)

Με την ονομασία **Άγιος Νικόλαος Καστοριάς** μπορεί να αναφέρονται:

## Οικισμοί
* Άγιος Νικόλαος Κορησού Καστοριάς, οικισμός της δημοτικής ενότητας Αγίων Αναργύρων του δήμου Καστοριάς.
* Άγιος Νικόλαος Βογατσικού Καστοριάς, οικισμός της δημοτικής ενότητας Ίωνος Δραγούμη του δήμου Ορεστίδος.

## Μονές
* Μονή Αγίου Νικολάου Τσιριλόβου, μονή της τοπικής κοινότητας Κορησού.
* Μονή Αγίου Νικολάου Σλίβενης, εγκαταλελειμένη μονή της τοπικής κοινότητας Λεύκης.

## Δείτε επίσης
* Άγιος Νικόλαος (αποσαφήνιση)

Κατηγορία:Αποσαφηνίσεις ελληνικών τοπωνυμίων
Αγαθάγγελος (αποσαφήνιση)

Με το όνομα **Αγαθάγγελος** αναφέρονται:
*Αγαθάγγελος (ιστορικός), Αρμένιος Ιστορικός του 5ου αιώνα
*Αγαθάγγελος (κείμενο), προφητικό αποκαλυπτικό κείμενο
*Άγιος Αγαθάγγελος, από τη Ρώμη, μαρτύρησε το 312 στη Νικομήδεια
*Άγιος Αγαθάγγελος ο νεομάρτυς, από τη Φλώρινα, μαρτύρησς το 1727 στο Μοναστήρι
*Άγιος Αγαθάγγελος ο Εσφιγμενίτης, από την Αίνο, μαρτύρησε το 1818 στη Σμύρνη

Κατηγορία:Αποσαφηνίσεις ονομάτων
Rock & Roll Hall of Fame Covers EP

Το **Rock & Roll Hall of Fame Covers EP** είναι ένα ψηφιακό EP από τους Red Hot Chili Peppers που κυκλοφόρησε την Πρωτομαγιά του 2012 στο iTunes. Η κυκλοφορία του αποκαλύφτηκε στις 19 Απριλίου  με το αρχικό του όνομα We Salute You. Περιέχει 6 τραγούδια από άλλους καλλιτέχνες που είχαν εισέλθει στο  Rock and Roll Hall of Fame και είχαν επηρεάσει το συγκρότημα. Το “Teenager in Love” των Dion and the Belmonts που είχε συμπεριληφθεί ως b-side στο single του By the Way, το "Search and Destroy" των The Stooges ένα B-Side 
στα singles του "Give It Away" και "Under the Bridge", το “I Get Around” των Beach Boys που ερμηνεύτηκε live στο tribute για τον Brian Wilson, 2005 MusiCares, το “Suffragette City” του David Bowie που ήταν ένα B-side του single “Aeroplane”, το “Everybody Knows This Is Nowhere” του Neil Young που ερμηνεύτηκε live και το "Havana Affair" που εμφανίστηκε στο We're A Happy Family - A Tribute To The Ramones ένα άλμπουμ-αφιέρωμα στους The Ramones.

## Τραγούδια

## Συντελεστές

* Flea – μπάσο, φωνητικά
* Anthony Kiedis – φωνή
* Chad Smith – ντραμς, κρουστά
* John Frusciante - κιθάρα, φωνητικά στα #1, #2, #3, #5
* Dave Navarro - κιθάρα στο #6
* Josh Klinghoffer – κιθάρα, φωνητικά στο #4

Κατηγορία:Δισκογραφία των Red Hot Chili Peppers
Κατηγορία:Άλμπουμ του 2012
Κατηγορία:Άλμπουμ με παραγωγή από τον Ρικ Ρούμπιν
Αγγλικό κόρνο

thumb|right|Αγγλικό κόρνο.
Το **αγγλικό κόρνο** ή **κορ ανγκλέ** είναι ξύλινο πνευστό μουσικό όργανο. Είναι στην πραγματικότητα ένα μεγάλο όμποε (15 πόντους επιμηκέστερο) με βαθύτερο ήχο. Είναι  όργανο με διπλή γλωττίδα, που είναι στερεωμένη πάνω σε έναν κοντό, λυγισμένο συνδετήρα. Ο λυγισμένος συνδετήρας βοηθάει τον εκτελεστή να κρατάει το όργανο σε αναπαυτική θέση για τα χέρια. Έχει τον ίδιο αριθμό οπών και τους ίδιους δακτυλισμούς με το όμποε, έτσι ώστε να μπορεί ο ίδιος εκτελεστής να παίζει εξίσου εύκολα και τα δύο όργανα. Η καμπάνα του έχει βολβοειδές σχήμα, με ένα μάλλον μικρό άνοιγμα, και σε αυτό οφείλεται το χαρακτηριστικό του ηχόχρωμα, που είναι πιο μαλακό, πιο βελούδινο και μελαγχολικό από του όμποε.

## Ετυμολογία
Κατά τα φαινόμενα η ονομασία του οργάνου είναι μάλλον παραπλανητική· το αγγλικό κόρνο δεν σχετίζεται ούτε με την Αγγλία, ούτε με το παρώνυμο (γαλλικό) κόρνο της οικογένειας των χάλκινων πνευστών. Αντίθετα, το αγγλικό κόρνο έλκει την καταγωγή του από τη Σιλεσία, όπου περί το 1720 προστέθηκε η βολβοειδής καμπάνα σε ένα άλλο παρόμοιου τύπου όργανο, ένα κυρτού σχήματος όμποε ντα κάτσια. Το εν λόγω πνευστό, όπως και το συγγενικό *τενόρο όμποε* (γαλλ. *taille de hautbois*) διαθέτουν ανοιχτή καμπάνα, θυμίζοντας εν πολλοίς μεσαιωνικές αγιογραφίες, όπου απεικονίζονται άγγελοι να παίζουν το λεγόμενο κέρας.

Το *αγγελικό κόρνο* παραφράστηκε στις γερμανόφωνες χώρες ως *engellisches Horn*, το οποίο στην καθομιλουμένη των μέσων γερμανικών (*Mittelhochdeutsch*) σημαίνει εξίσου *αγγλικό* —εξ ου και προέκυψε η καθιερωμένη του ονομασία. Το νεότευκτο όργανο εκτόπισε το όμποε ντα κάτσα (oboe da caccia, στα ελληνικά κατά λέξη *κυνηγετικό όμποε*) περί τα 1760, διατηρώντας παράλληλα το βολβοειδές του άκρο.

Η δε θεωρία πως ο όρος *anglais* είναι παραφθορά της μέσης γαλλικής λέξης *anglé* (*γωνιώδης*) έχει προ πολλού καταρριφθεί, καθώς η χρήση του όρου *cor anglé* δεν απαντάται πριν τον 19ο αιώνα. Το σύγχρονο αγγλικό κόρνο, το οποίο όντως διαθέτει κυρτό (γωνιώδες) επιστόμιο, εμφανίζεται τακτικά σε ορχηστρικές παρτιτούρες από τα μέσα του 18ου αιώνα, συνήθως με το ιταλικό του όνομα *corno inglese*.

## Παραπομπές


Κατηγορία:Ξύλινα πνευστά μουσικά όργανα
2011 Live EP

Το ***2011 Live EP*** είναι ένα live ψηφιακό EP από τους Red Hot Chili Peppers που κυκλοφόρησε δωρεάν το Μάρτιο του 2012 μέσω του site τους .Φτιάχτηκε γιατί η μπάντα ήθελε να γιορτάσει τη νέα αμερικάνικη περιοδεία της.

Τα τραγούδια διαλέχτηκαν από τον ντράμερ της μπάντας , Chad Smith.

## Συντελεστές
* Flea – μπάσο, φωνητικά
* Anthony Kiedis – φωνή
* Josh Klinghoffer – κιθάρα, φωνητικά
* Chad Smith – ντραμς, κρουστά
* Mauro Refosco – κρουστά
* Chris Warren – αρμόνιο

Κατηγορία:Δισκογραφία των Red Hot Chili Peppers
Κατηγορία:Άλμπουμ του 2012
Λίμνη Χιούρον

Η λίμνη **Χιούρον** είναι μία από τις μεγαλύτερες λίμνες του κόσμου. Η έκτασή της υπολογίζεται σε 59.600 τ.χλμ.. Ανήκει στις Μεγάλες Λίμνες, στη Βόρεια Αμερική. Οι λίμνες Χιούρον και Μίσιγκαν θεωρούνται συχνά ως ένα σώμα νερού, επειδή βρίσκονται στο ίδιο υψόμετρο και συνδέονται με τα Στενά Μακίνακ. Η λίμνη Χιούρον-Μίσιγκαν με έκταση 117.702 τετραγωνικά χιλιόμετρα είναι η μεγαλύτερη σε έκταση λίμνη γλυκού νερού στον κόσμο. Αν θεωρηθούν διαφορετικές, τότε η Χιούρον είναι η τέταρτη και η Μίσιγκαν είναι η 5η μεγαλύτερη λίμνη στο κόσμο. Η λίμνη πήρε το όνομά της από τη φυλή Ινδιάνων Χιούρον, που ζούσε κοντά στη λίμνη.

## Γεωγραφία
Με βάση την έκταση η λίμνη Χιούρον είναι η δεύτερη μεγαλύτερη από τις Μεγάλες Λίμνες και η τρίτη μεγαλύτερη λίμνη στο κόσμο (ή τέταρτη αν η Κασπία Θάλασσα θεωρηθεί λίμνη). Όσον αφορά όμως τον όγκο νερού, είναι η τρίτη μεγαλύτερη από τις Μεγάλες Λίμνες, καθώς η Μίσιγκαν είναι μεγαλύτερη. Υπολογίζοντας με ύψος επιφανείας στα 176 μέτρα, η Χιούρον έχει όγκο 3.540 κυβικά χιλιόμετρα και ακτογραμμή 6.157 χιλιομέτρων, τη μεγαλύτερη από όλες τις Μεγάλες Λίμνες. Η λίμνη Χιούρον βρίσκεται στο ίδιο υψόμετρο με τη λίμνη Μίσιγκαν και συνδέονται με τα στενά Μάκινακ.

Η λίμνη αποτελείται από επιμέρους κόλπους. Ο Γεωργιανός Κόλπος είναι ένας μεγάλος κόλπος που διεισδύει στο Οντάριο του Καναδά. Αυτός ο κόλπος μαζί με το Νορθ Τσάνελ χωρίζονται από την λίμνη με το νησί Μανίτουλιν. Ο κόλπος Σαγκινάου διεισδύει στο Μίσιγκαν των ΗΠΑ. Τα περισσότερα από τα 30.000 νησιά της λίμνης βρίσκονται στο βορειοανατολικό άκρο της λίμνης. Ανάμεσα σε αυτά βρίσκεται και το νησί Μανιτούλιν, το μεγαλύτερο νησί παγκοσμίως που βρίσκεται μέσα σε λίμνη. Άλλα νησιά βρίσκονται στο Νορθ Τσάνελ και στον Γεωργιανό Κόλπο.

Οι κύριες εισροές της λίμνης είναι από τη λίμνη Μίσιγκαν, μέσω των στενών του Μάκινακ, η λίμνη Σουπίριορ, μέσω του ποταμού Σαιντ Μαίρυς, και πολλοί άλλοι μικροί ποταμοί και ρυάκια. Η λίμνη Χιούρον εκρέει μέσω του ποταμού Σαιντ Κλαιρ στη λίμνη Σαιντ Κλαιρ και στη συνέχεια στη λίμνη Ήρι. Σχηματίζει τμήμα των συνόρων Καναδά-ΗΠΑ.

## Παραπομπές


Κατηγορία:Μεγάλες Λίμνες
Κατηγορία:Λίμνες του Καναδά
Κατηγορία:Λίμνες των Ηνωμένων Πολιτειών
Greatest Hits (άλμπουμ των Red Hot Chlli Peppers)

Το **Greatest Hits** είναι ένα best of άλμπουμ από τους Red Hot Chili Peppers που κυκλοφόρησε στις 18 Νοεμβρίου του 2003 από την Warner Bros. Records.Υπάρχουν τραγούδια από όλους τους δίσκους 
τους για την Warner Bros. Records ( Blood Sugar Sex Magik, One Hot Minute, Californication, By the Way
1991-2002), το "Soul to Squeeze" από το soundtrack του Coneheads 
και δύο καινούρια τους τραγούδια,τα "Fortune Faded" και "Save the Population".
Υπάρχει ακόμα και το "Higher Ground" του Stevie Wonder από το Mother's Milk(1989,EMI)

Δεν συμπεριλήφθηκαν τα πολύ πετυχημένα Around the World και
Can't Stop.

## CD
# "Under the Bridge" – 4:33 (από το Blood Sugar Sex Magik)
# 
# "Give It Away" – 4:44 (από το Blood Sugar Sex Magik)
# 
# "Californication" – 5:29 (από το Californication)
# 
# "Scar Tissue" – 3:35 (από το Californication)
# 
# "Soul to Squeeze" – 4:50 (από το Coneheads: Music from the Motion Picture Soundtrack)
# 
# "Otherside" – 4:15 (από το Californication)
# 
# "Suck My Kiss" – 3:35 (από το Blood Sugar Sex Magik)
# 
# "By the Way" – 3:35 (από το By the Way)
# 
# "Parallel Universe" – 4:29 (από το Californication)
# 
# "Breaking the Girl" – 4:54 (από το Blood Sugar Sex Magik)
# 
# "My Friends" – 4:09 (από το One Hot Minute) (Kiedis/Flea/Navarro/Smith)
# 
# "Higher Ground" – 3:22 (από το Mother's Milk) (Stevie Wonder)
# 
# "Universally Speaking" – 4:16 (από το album By the Way)
# 
# "Road Trippin'" – 3:25 (από το Californication)
# 
# "Fortune Faded" – 3:21 
# 
# "Save the Population" – 4:05

## DVD
1.	"Higher Ground" 
 	
2.	"Suck My Kiss"  
	
3.	"Give It Away"  
	
4.	"Under the Bridge"  
	
5.	"Soul to Squeeze"  
	
6.	"Aeroplane"  	

7.	"My Friends" 

8.	"Around the World"  
	
9.	"Scar Tissue"  	

10.	"Otherside"  
	
11.	"Californication"  
	
12.	"Road Trippin'"  
	
13.	"By the Way"  
	
14.	"The Zephyr Song" 
 	
15.	"Can't Stop"  	

16.	"Universally Speaking"  

Κατηγορία:Δισκογραφία των Red Hot Chili Peppers
Κατηγορία:Άλμπουμ του 2003
Κατηγορία:Warner Bros. Records
Κατηγορία:Άλμπουμ με παραγωγή από τον Ρικ Ρούμπιν
By the Way

Το ***By the Way*** είναι το όγδοο άλμπουμ των Red Hot Chili Peppers. Κυκλοφόρησε στις 9 Ιουλίου του 2002 από την  Warner Bros Records. Την πρώτη εβδομάδα κυκλοφορίας του πουλήθηκαν πάνω από 286,000 αντίτυπα. Παραγωγός ήταν ο Ρικ Ρούμπιν. 5 singles κυκλοφόρησαν, το "By the Way", το "The Zephyr Song", το "Can't Stop", το "Dosed" και το "Universally Speaking". Το άλμπουμ θεωρήθηκε αριστουργηματικό από τους κριτικούς αφού η μπάντα άφησε πίσω το παλιό της στυλ και προχώρησε σε μια μορφή alternative rock με πολλές μελωδίες και πολλά συναισθήματα. Ο Frusciante ομολόγησε ότι το γράψιμο του By the Way ήταν από τις καλύτερες στιγμές της ζωής του και ότι ένιωθε πολύ ευτυχισμένος τότε. Το τελευταίο κομμάτι του άλμπουμ "Venice Queen" γράφτηκε για τη Gloria Scott μια θεραπεύτρια σε κέντρο αποτοξίνωσης που έβγαλε τον Kiedis από το μονοπάτι των ναρκωτικών. Ο Kiedis τότε για να την ευχαριστήσει της αγόρασε ένα σπίτι στην Venice Beach αλλά δυστυχώς μετά από μια μικρή περίοδο η Gloria πέθανε.

## Τραγούδια

## Συντελεστές
* Michael "Flea" Balzary – μπάσο, κοντραμπάσο, τρομπέτα, φωνητικά, καλλιτεχνική διεύθυνση
* John Frusciante – κιθάρα, φωνητικά, πιάνο, αρμόνιο, συνθεσάιζερ, καλλιτεχνική διεύθυνση 
* Anthony Kiedis – φωνή, καλλιτεχνική διεύθυνση
* Chad Smith – ντραμς, κρουστά, καλλιτεχνική διεύθυνση
* Ryan Hewitt – μηχανικός
* Marc Mann – ενορχηστρωτής
* Ethan Mates – μηχανικός ηχογράφησης
* Vlado Meller – mastering
* Rick Rubin – παραγωγός και μηχανικός
* Jim Scott – μηχανικός μίξινγκ, μηχανικός ηχογράφησης
* Jason Wormer – μηχανικός ηχογράφησης
* Julian Schnabel – καλλιτεχνική διεύθυνση

## Θέσεις στα τσαρτς

***Επίσημη κυκλοφορία: [[9 Ιουλίου]] [[2002]]***

## Εξωτερικοί σύνδεσμοι
* Κριτική στο ΝΜΕ
* Κριτική στο Entertainment Weekly 
* Κριτική στο AllMusic
* Κριτική στο Sputnik Music
* Κριτική στο Rolling Stone

Κατηγορία:Δισκογραφία των Red Hot Chili Peppers
Κατηγορία:Άλμπουμ του 2002
Κατηγορία:Άλμπουμ με παραγωγή από τον Ρικ Ρούμπιν
Τζόζεφ Πάξτον

Ο **Τζόζεφ Πάξτον** (Joseph Paxton, 3 Αυγούστου 1803 - 8 Ιουνίου 1865) ήταν Άγγλος κηπουρός, αρχιτέκτονας και μέλος του Κοινοβουλίου, περισσότερο γνωστός για το σχεδιασμό του Κρίσταλ Πάλας στο Λονδίνο.

Γεννήθηκε στις 3 Αυγούστου του 1803 στο Milton Bryan κοντά στη Γουόμπερν του Μπέντφορντσαϊρ στην Αγγλία. Ήταν ο έβδομος γιος ενός αγρότη. Όταν ήταν 15 χρονών άρχισε να δουλεύει ως βοηθός κήπου στο Battlesden, ένα χωριό. Το 1820 πήγε να δουλέψει στο Γούντχαλ για να ξαναγυρίσει το 1822 στο Battlesden, όπου έφτιαξε τη λίμνη της περιοχής. Το 1823, δούλεψε για τον Δούκα του Σόμερσετ στο Γουίμπλεντον. To 1824 εργάστηκε στους κήπους του οργανισμού κηπουρικής Horticultural Society. Ενώ το 1826 ορίστηκε αρχικηπουρός από το Δούκα του Ντέβον στο Τσατσγουόρθ. Έτσι μετακόμισε στο Chesterfield, όπου γνώρισε και ερωτεύτηκε την ανιψιά του σπιτονοικοκύρη, με την οποία παντρεύτηκαν τον Ιανουάριο του 1827. Η σύζυγός του αποτέλεσε μεγάλο στήριγμα στη ζωή του. 

Τα καθήκοντα του αργότερα αυξήθηκαν, ανέλαβε τη δασοκομία και ήταν δίπλα στον Δούκα ως νομικός σύμβουλος. Με τη χορηγία του Δούκα, έκανε τα πρώτα σημαντικά ταξίδια του: Στο Παρίσι το 1834 και στο διάστημα 1838-9 επισκέφθηκε Ελβετία, Ιταλία, Μάλτα, Ελλάδα και την Τουρκία. Πάνω σε ένα τρένο καθώς ταξίδευε, ήταν που έκανε τις πρώτες σκέψεις του και συζητήσεις με τον φίλο του και πολιτικό μηχανικό Τζορτζ Στέφενσον, για τα σχέδια του του Great Exhibition Building.

Με τον Δούκα πέρασε 33 χρόνια φιλίας και στήριξης, μέχρι το 1858. Εξακολούθησε να έχει καλές σχέσεις με τον επόμενο Δούκα, τον Δούκα τον έβδομο, για επτά χρόνια και μετά παραιτήθηκε. Μετακόμισε στο Edensor, χωρίς τη γυναίκα του αφού και οι δύο εργάζονταν σκληρά και οι καριέρες τους χωρίστηκαν. Πέθανε στις 8 Ιουνίου 1865. To 1873 ο Όουεν Τζόουνς έφτιαξε την προτομή του αρχιτέκτονα, η οποία τοποθετήθηκε έξω από το Κρίσταλ Πάλας.

## Έργα
# *Κρίσταλ Πάλας (Crystal Palace)*, Λονδίνο
# *Great Exhibition Building, 1850*
# κήποι Victoria Regia, Chatsworth
# Prince's Park, Λίβερπουλ
# Upton Park, Slough
# Birkenhead Park, 1847
# Queen's Park, Γλασκώβη, 1860
# Capesthorne Conservatory
# Great Store, Chatsworth
# Conservative Wall, Chatsworth
# Conservative Wall, Burton Closes
# Vistoria Regia, lili House
# Rouhault’s Jardin des Plantes building
# Crystal Sanitarium Project
# Sydenham Crystal Palace
# St Cloud, Paris Project (γυάλινη κατασκευή)
# Εξοχικές κατοκίες στο Beeley
# Swiss Cottage, Matlock, 1839
# Το σπίτι του ιδίου στο Barbrook,1850
# Rowsley old Station, Manchester – Buxton – Matlock- Midland Junction Railway
# Δρόμος της Great Victorian Way, Metropolitan Communications, 1855
 
## Παραπομπές


## Βιβλιογραφία
«The works of Sir Joseph Paxton», 1803-1865  του George F. Chadwick

## Εξωτερικοί σύνδεσμοι
* 

Κατηγορία:Άγγλοι αρχιτέκτονες